Finnairin Airbus A320 laskeutumassa Heathrow'n lentoasemalle.
British Airways Boeing 747
**Lentoyhtiö** on yhtiö, joka kuljettaa matkustajia tai rahtia ilmateitse lentokoneita tai helikoptereita käyttäen. Lentoyhtiöt joko vuokraavat tai omistavat itse oman lentokalustonsa. Lentoyhtiöiden koko vaihtelee yhden lentokoneen paikallisista yhtiöistä kansainvälisiin täyden palvelun yhtiöihin, jotka kuljettavat matkustajia ja rahtia sadoilla lentokoneilla ympäri maailmaa.

Historia
--------

Maailman ensimmäinen lentoyhtiö oli vuonna 1909 perustettu saksalainen DELAG, joka on akronyymi sanoista *Deutsche Luftschifffahrts-Aktiengesellschaft* (suom. *Saksan Ilmalaivakuljetusyhtiö*). Sen päämaja oli Frankfurtissa ja se liikennöi Zeppelin-ilmalaivoilla.

### Ensimmäinen nousukausi

American Airlinesin Douglas DC-3 vuonna 1943.
Lentokoneita käyttävät nykymuotoiset lentoyhtiöt alkoivat kehittyä sekä Amerikassa että Euroopassa 1910-luvun lopulla ja 1920-luvun alussa. Aluksi lentoyhtiöt keskittyivät rahdin (lähinnä postin) kuljettamiseen. Matkustajien kuljettamisessa hankaluuksia teetti se, että koneisiin mahtui vain muutamia matkustajia. Vanhin samalla nimellä koko historiansa ajan toiminut lentoyhtiö, hollantilainen KLM, aloitti toimintansa 1919, samoin kuin Air Francen edeltäjä Aéropostale , joka aloitti lentopostin kuljettamisen Ranskasta Marokkoon. Australialainen Qantas perustettiin vuonna 1920, suomalainen Finnairin edeltäjä Aero O/Y perustettiin Helsingissä vuonna 1923 ja saksalainen Lufthansa muutamaa vuotta myöhemmin, vuonna 1926. Yhdysvaltalainen Pan Am perustettiin 1927 ja se aloitti liikennöinnin Eurooppaan vuonna 1937.

Matkustajamäärä alkoi lisääntyä 1930-luvulla, kun vuosikymmenen puolivälissä käyttöön tulleet lentokoneet, etenkin Fokker Trimotor, Junkers Ju-52 ja Douglas DC-3, mahdollistivat suurempien matkustajamäärien kuljettamisen. Tällöinkin matkustajia oli koneessa enintään muutamia kymmeniä. Lento Yhdysvaltain poikki kesti vuorokauden ja sisälsi useita välilaskuja koneen tankkauksen vuoksi. Euroopassa reitit olivat luonnostaan lyhyempiä.

### Sodan jälkeen

Ensimmäiset pitkän matkan matkustajakoneet, kuten Boeing Stratocruiser, Lockheed Constellation, ja Douglas DC-6 esiteltiin toisen maailmansodan jälkeen 1940-luvun lopulla. Monet niistä pohjautuivat sodassa käytettyihin pommikoneisiin. Lentoliikenne laajeni nopeasti ja kenttiä ilmestyi ympäri maailmaa. Pan Am aloitti kuuluisat maailman ympäri ulottuvat reittinsä 001 ja 002 juuri 1940-luvun lopulla.

### Suihkukoneiden aikaan

1950-luvulla De Havilland Comet, Boeing 707, Douglas DC-8, ja Caravelle aloittivat uuden suihkukoneajan. Neuvostoliitto ja Itä-blokki vastasi haasteeseen Tupolev Tu-104 ja Tupolev Tu-124 -suihkukoneilla, joita käyttivät valtioiden omistamat lentoyhtiöt kuten Aeroflot ja Interflug.

### Laajarunko ja öljykriisi

Singapore Airlinesin Boeing 747 vanhassa värityksessä.
Seuraava iso muutos lentoyhtiöiden toimintaan tuli 1960-70-luvulla, kun Boeing 747, McDonnell Douglas DC-10, ja Lockheed L-1011 -laajarunkoiset matkustajakoneet esiteltiin. Nämä koneet nostivat matkustaja- ja rahtimäärät, sekä kantaman täysin uudelle tasolle. Samalla vuosikymmenellä Tupolev Tu-144 ja Concorde tekivät yliäänennopeudella suoritettavat lentomatkat mahdollisiksi. Airbus aloitti Euroopan menestyksekkäimmän matkustajakonetuotannon vuonna 1972. 1970-luvun lopulla öljykriisi lisäsi lentämisen kustannuksia merkittävästi. Tuolloin lentokoneiden moottoritekniikka eli vaiheessa, jossa polttoaineen kulutusta pystyttiin vuosikymmenessä laskemaan merkittävästi. Kustannus siirrettiin kuluttajille, muttei vaikuttanut merkittävästi lentoyhtiöiden tai lentokoneiden lukumäärään.

### Lentoliikenteen vapautuminen

Yhdysvalloissa alkoi lentoliikenteen vapautuminen kilpailurajoituksista 1980-luvun alkupuolella. Lentoyhtiöt olivat yritysvaltaajien suosiossa, vaikka yhtiöiden osinkotuotto tiedettiin alhaiseksi. Yhdysvalloissa lennonjohtajien lakon murtaminen muunsi myös lennon viranomaispuolen toimintaa.

1990-luku oli liikenteen vapautumisen, ts. sääntelyn vähenemisen, aikaa. Liikenteen keskittymistä suurille lentoasemille (engl. *hub*) on tapahtunut ilmailun vapauduttua ensin Yhdysvalloissa 1980-luvulla ja Länsi-Euroopassa 1990-luvun loppupuolella. Atlantin yli tapahtuva lentoliikenne ei ole vapaata, vaan Yhdysvallat on neuvotellut eri Euroopan maiden kanssa kiintiöt EU:n halutessa koko EU-aluetta koskevan neuvotteluvaltuuden. Myös muissa mannertenvälissä lennoissa on voimassa tiukasti poliittisten sopimusten määrittämä lentoreittikiintiöiden jako.

### Halpalentoyhtiöt ja turvallisuus

Halpalentoyhtiö Ryanairin Boeing 737.
Air Greenland
2000-luvun alku on ollut halpalentoyhtiöiden aikaa. Lentomatkustaminen on muuttunut kalliista luksusmatkustamisesta suurten massojen matkustustavaksi. Euroopan suurin halpalentoyhtiö Ryanair perustettiin 1985 ja nykyään se lentää yli sadan koneen laivastolla noin sataan kohteeseen Euroopassa. Yhdysvalloissa perinteiset lentoyhtiöt (*legacy airlines*), joihin kuuluu esimerkiksi Delta Airlines, American Airlines ja Northwest Airlines, ovat ajautuneet 2000-luvun alussa taloudellisiin vaikeuksiin 11. syyskuuta 2001 tapahtuneiden terrori-iskujen aiheuttaman laman takia. Vanhimmat ja suuremmat halpalentoyhtiöt, kuten Southwest Airlines, ovat ottaneet yhä suuremman osan Yhdysvaltain markkinoista. 2000-luku on tuonut tullessaan myös huomattavasti kiristyneet turvatoimet lentoliikenteessä. Euroopassa vanhat suuret yhtiöt ovat korjanneet talouttaan fuusioilla (esimerkiksi KLM:n liittyminen Air Franceen vuonna 2004) ja osin valtion tuella (esimerkiksi Alitalia). Swissair ja Sabena ajautuivat konkurssiin 2000-luvun alussa, mutta jatkavat uusilla nimillä (Swiss ja SN Brussels Airlines). Monet aasialaiset lentoyhtiöt ovat nousseet 2000-luvulla tunnetuiksi laadustaan. Esimerkiksi Cathay Pacific ja Singapore Airlines ovat voittaneet monia laatupalkintoja.

Singapore Airlinesin A380.
Lentoliikenteen keskittymisestä on syntynyt enenevää tarvetta niin kutsuttuun syöttöliikenteeseen pienemmiltä paikkakunnilta isoille kentille. Tällaisia liikennöitsijöitä ovat usein niin kutsuttujen kansallisten lentoyhtiöiden tytäryritykset.

Finncomm Airlinesin ATR42-500 (OH-ATA) Seinäjoen lentoasemalla.

Luettelo vanhimmista operoivista lentoyhtiöistä
-----------------------------------------------

| Lentoyhtiö | Valtio | Perustettu | Viite |
| --- | --- | --- | --- |
| KLM |  Alankomaat | 7. lokakuuta 1919 (ikä 104) |  |
| Avianca |  Kolumbia | 5. joulukuuta 1919 (ikä 104) |  |
| Qantas |  Australia | 16. marraskuuta 1920 (ikä 103) |  |
| Czech Airlines |  Tšekkoslovakia | 17. maaliskuuta 1923 (ikä 100) |  |
| Finnair |  Suomi | 1. marraskuuta 1923 (ikä 100) |  |
| Aeroflot |  Neuvostoliitto/ Venäjä | 17. marraskuuta 1923 (ikä 100) |  |
| Tajik Air |  Tadžikistan | 3. syyskuuta 1924 (ikä 99) |  |
| Delta Air Lines |  Yhdysvallat | 2. marraskuuta 1925 (ikä 98) |  |
| American Airlines |  Yhdysvallat | 15. huhtikuuta 1926 (ikä 97) |  |
| Air Serbia |  Serbia | 17. kesäkuuta 1927 (ikä 96) |  |
| Iberia |  Espanja | 28. kesäkuuta 1927 (ikä 96) |  |
| Grand Canyon Airlines |  Yhdysvallat | 30. marraskuuta 1927 (ikä 97) |  |
| LOT Polish Airlines |  Puola | 29. joulukuuta 1928 (ikä 95) |  |
| Hawaiian Airlines |  Yhdysvallat | 6. lokakuuta 1929 (ikä 94) |  |
| LATAM Chile |  Chile | 5. maaliskuuta 1929 (ikä 94) |  |
| Aeropostal |  Venezuela | 3. heinäkuuta 1929 (ikä 94) |  |
| Cubana de Aviación |  Kuuba | 8. lokakuuta 1929 (ikä 94) |  |
| Wiggins Airways |  Yhdysvallat | 30. marraskuuta 1929 (ikä 95) |  |

Ulkomaisia tunnettuja lentoyhtiöitä
-----------------------------------

*Pääartikkeli: Luettelo valtio-omisteisista lentoyhtiöistä*
*Pääartikkeli: Luettelo maailman suurimmista lentoyhtiöistä*
### Halpalentoyhtiöitä

*Pääartikkeli: Luettelo halpalentoyhtiöistä*
#### Suurimmat halpalentoyhtiöt

  


| Sija | Lentoyhtiö | Maa |
| --- | --- | --- |
| 1 | Ryanair |  Irlanti |
| 2 | easyJet |  Britannia |
| 3 | Air Asia |  Malesia |
| 4 | Lion Air |  Indonesia |
| 5 | Gol Transportes Aéreos |  Brasilia |
| 6 | IndiGo |  Intia |
| 7 | Norwegian Air Shuttle |  Norja |
| 8 | Vueling |  Espanja |
| 9 | Pegasus Airlines |  Turkki |
| 10 | WestJet |  Kanada |
| 11 | Wizz Air |  Unkari |
| 12 | Jetstar |  Australia |
| 13 | Cebu Pacific |  Filippiinit |
| 14 | Spirit Airlines |  Yhdysvallat |
| 15 | SpiceJet |  Intia |
| 16 | Transavia |  Alankomaat |
| 17 | Allegiant Air |  Yhdysvallat |
| 18 | flydubai |  Yhdistyneet arabiemiirikunnat |
| 19 | VietJet Air |  Vietnam |
| 20 | Spring Airlines |  Kiina |
| 21 | Air Arabia |  Yhdistyneet arabiemiirikunnat |
| 22 | Jet2.com |  Britannia |
| 23 | Nok Air |  Thaimaa |
| 24 | Mango |  Etelä-Afrikka |
| 25 | Fastjet |  Tansania |

Suomalaiset lentoyhtiöt
-----------------------

* Finnair
* Norra
* Turku Air
* Wingo xprs
* Air100
* Jetflite
* Go Aviation

Lentomatkustaminen

|  |  |
| --- | --- |
| Lentoyhtiöt | 
* Halpalentoyhtiöt
* Holdingyhtiöt
* Kaikki lentoyhtiöt
* Kansalliset lentoyhtiöt
* Lentoyhtiökoodit
* Rahtilentoyhtiö
* Tilauslentoyhtiöt

 |
| Allianssit | 
* Oneworld
* SkyTeam
* Star Alliance
* U-FLY Alliance
* Value Alliance
* Vanilla Alliance

 |
| Historia | 
* Ilmailu
* Lentokoneteollisuus
* Lentoliikenne

 |
| Kauppayhdistykset | 
* A4A
* A4E
* AACO
* AAPA
* AEA
* AFRAA
* ATAG
* ATPCO
* ELFAA
* ERA
* IATA
* IATAN
* ICAO
* ISTAT
* RAA
* RAAA

 |
| Miehistö | 
* Kapteeni
* Perämies
* Toinen perämies
* Kolmas perämies
* Lentoemäntä
* Stuertti
* Lentomekaanikko
* Lastaaja
* Lentäjä
* Purseri
* Deadheading

 |
| Lentäminen | 
* Matkustusluokka
	+ Ykkösluokka
	+ Business-luokka
	+ Premium economy
	+ Turistiluokka
* Buy on board
* Kymppikerho
* Lentokoneen istuin
* Lentokoneen istuinpaikkakartta
* Lentokoneen käymälä
* Lentokoneen viihdejärjestelmä
* Lentosukka
* Lentokoneruoka
* Matkustamo
* Oksennuspussi
* Tarjoomo
* Tupakointi lentokoneessa

 |
| Lentoasemat | 
* Halpalentoterminaali
* Kansainvälinen lentoasema
* Kiitotie
* Koneeseennousu
* Lentoaseman raideyhteys
* Lentokenttähotelli
* Lentokoneen portaat
* Lounge
* Lähtöportti
* Lähtöselvitys
* Matkustajasilta
* Paikallislentoasema
* Solmukohta

 |
| Tulli/Maahanmuutto | 
* Maahantulokortti
* Maastapoistumiskortti
* Matkustusasiakirja
* Passi
* Rajavalvonta
* Timatic
* Viisumi

 |
| Matkatavarat | 
* Aulakuormaaja
* Kadonnut matkatavara
* Käsimatkatavara
* Matkalaukkuhihna
* Matkalaukkukärry
* Matkalaukkulukko
* Matkalaukkutunniste
* Matkatavaroiden kuljetinjärjestelmä
* Matkatavaroiden noutoalue
* Sallittu matkatavaran määrä

 |
| Turvallisuus | 
* Hätäliukumäki
* Ikkunahätäuloskäynti
* Kansallinen ilmailuviranomainen
* Lennonjohto
* Lentokoneen turvaohje
* Lentoasemaviranomainen
* Lentokenttäpaloauto
* Lentokenttäpoliisi
* Musta laatikko
* Pakkolaskuasento
* Sky marshal
* Turvallisuus lentokentällä
* Turvallisuusdemonstraatio lennolla

 |
| Lentoliput | 
* Code sharing
* Hinnoitteluperustetunnus
* Kanta-asiakasohjelma
* Koneeseennousukortti
* Lennon myöhästyminen ja peruminen
* Lentoaikataulu
* Lentolippu
* Maailman ympäri -lentolippu
* Matkailusivusto
* Matkatoimisto
* Matkustajan nimitieto
* Montrealin yleissopimus
* Open jaw -lippu
* Sähköinen lippu
* Varasija
* Varausjärjestelmä
* Varsovan yleissopimus
* Yksisuuntainen matkustaminen

 |

Viitteet
--------

1. ↑  History of KLM KLM. Viitattu 13.6.2023.
2. ↑  Avianca *SeatMaestro*. Viitattu 13.6.2023. (englanniksi)
3. ↑  Our history Qantas. Viitattu 13.6.2023.
4. ↑  Marek Koten: This Airline Was the First Victim of Plane Hijacking, but It Was Actually OK *3 Seas Europe*.  30.12.2022. Viitattu 13.6.2023. (englanniksi)
5. ↑  The history of Finnair *company.finnair.com*. Viitattu 13.6.2023. (englanniksi)
6. ↑  Company profile *Aeroflot*. Viitattu 13.6.2023. (englanniksi)
7. ↑  History *www.airnav.tj*. Viitattu 13.6.2023.
8. ↑  Delta History *www.deltamuseum.org*. Viitattu 13.6.2023.
9. ↑  About American – AA Cadet Academy *aacadetacademy.com*. Viitattu 13.6.2023.
10. ↑  Žikica Milošević: AIR SERBIA CELEBRATES 90TH ANNIVERSARY WITH SPECIAL BRANDING *Diplomacy&Commerce*.  17.6.2017. Viitattu 13.6.2023.
11. ↑  Historical Timeline Iberia. Viitattu 13.6.2023.
12. ↑  Our History | Grand Canyon Airlines *www.grandcanyonairlines.com*. Viitattu 13.6.2023.
13. ↑  The 90th Anniversary LOT Polish Airlines *aerial-adventures*.  11.1.2019. Viitattu 13.6.2023. (puolaksi)
14. ↑  Marissa Villegas, External Communications: Happy Birthday, Bellanca! Celebrating the Plane That Started It All for Hawaiian *Hawaiian Airlines | Newsroom*. Viitattu 13.6.2023. (englanniksi)
15. ↑  Logo Tagline Collector: LATAM Chile Logo and Tagline *Logo & Taglines*.  8.6.2023. Viitattu 13.6.2023. (englanniksi)
16. ↑  The Story Of Venezuelan Carrier Aeropostal *Simple Flying*.  26.6.2022. Viitattu 13.6.2023. (englanniksi)
17. ↑  Jaime Suchlicki: Se funda la Compañía Cubana de Aviación - 8 de octubre de 1929 *Cuban Studies Institute*.  8.10.2018. Viitattu 13.6.2023. (espanjaksi)
18. ↑  Wiggins' safety history detailed *Cape Cod Times*. Viitattu 13.6.2023. (englanniksi)